《汉宫春 题西山玉隆宫》
宋代·詹玉

吟发萧萧。正古槎秋入，河汉银涛。红云甚家院落，一片笙箫。

晋时言语，问何人、还肯逍遥。知几度、落花啼鸟，乡歌犹在儿曹。

游帷旧时明月，照满庭空翠，剪剪春梢。西山笑人底事，流浪宫袍。

江湖近日，说神仙、多在渔樵。千古意，水沈香里，孤枫阴落重霄。

作者简介：詹玉（生卒年不详）字可大，号天游，古郢（今湖北）人。至元间历除翰林应奉、集贤学士，为桑哥党羽。桑歌败，为崔劾罢（见《元史。崔传》）。著有《天游词》一卷。主要作品有《齐天乐·送童瓮天兵后归杭》《汉宫春》《桂枝香》《多丽》《三姝媚》《渡江云》等。